als_Latn dik_Latn sag_Latn
-
-
-
Prokurorët në gjyqin e Ratko Mlladiq në Hagë u përpoqën të vërtetonin se dëshmitari i mbrojtjes Dragisa Masal urdhëroi rrëmbimin e boshnjakëve në stacionin hekurudhor të Strpcit në dimrin e vitit 1993, ndërsa Masal i mohoi akuzat.
Prokurori Adam Veber paraqiti Masalin, një ish-komandant Grupiti Taktik të Visegradit të Ushtrisë Serbe të Bosnjës, me urdhërin e tij nga 21 shkurti 1993, gjashtë ditë përpara rrëmbimit në Strpci.
Në atë urdhër duke iu referuar “udhëzimeve nga komandanti suprem i Ushtrisë Serbe të Bosnjës”, Radovan Karaxhiçit, ish-togeri Masal i kërkoi vartësve të brigadës së tij “ta informonin atë mbi boshnjakët e burgosur nga Sanxhaku”.
“Nëse nuk i keni ju, organizohuni dhe ndërmerrni aksione për t’i kapuar ata,” vazhdonte urdhëri i Masalit.
“E kam urdhëruar këtë gjë, por nuk urdhërova të kapeshin civilë, por boshnjakë që shpesh shkonin drejt Gorazdes dhe Sarajevës përmes zonës time të përgjegjësisë. Kjo s’kishte aspak lidhje me civilët,” tha dëshmitari.
Forcat serbe rrëmbyen 19 boshnjakë dhe një kroat nga treni i cili udhëtonte nga Beogradi drejt Barit më 27 shkurt 1993. Ata morën i çuan në zonën e Visegradit, pastaj plaçkitën dhe i vranë.
Prokurori Veber citoi një dokument nga shërbimet e inteligjencës së Drina Corps të Ushtrisë Serbe të Bosnjes nga dita pas rrëmbimit, i cili përmendte Bojan Indjic dhe Milan Lukic, udhëheqësit e njësive paramilitare “Lugina e Zezë” (Garavi sokak) dhe “Avengers” si autorët e kësaj gjëje.
Dokumenti gjithashtu thoshte se “Masali pretendon” se anëtarët e “Luginës së zezë” janë në të vërtetë “një skuadër ndërhyrje e Ushtrisë Serbe të Bosnjës dhe se ata respektojnë dhe zbatojnë urdhrat”.
Masali, një gjeneral i dalë në pension, konfirmoi se ai ka thënë eprorit të tij se “ka grupe me atë emër brenda skuadrës ndërhyrjes” dhe se ata respektojnë dhe zbatojnë urdhërat e komandës.
"E di që Indijic ishte komandanti i skuadrës së ndërhyrjes. Është hera e parë që dëgjoja se ai ishte komandant i atij grupi,” tha dëshmitari, duke shtuar se kishte dëgjuar për Milan Lukic dhe se ai “e kishte takuar vetëm dy herë”.
Gjykata e Hagës e dënoi Lukicin me burgim të përjetshëm për krimet kundër boshnjakëve nga Visegradi, duke përfshirë edhe djegien e gjallë të dhjetëra grave dhe fëmijëve.
Pavarësisht dokumentit serb nga fundi i janarit të vitit 1993, i cila thoshte se “anëtarët e Ushtrisë Serbe të Bosnjës do të ndalojnë trenin dhe kapin pasagjerët, me shumë gjasa në Strpci,” Masal mohoi se rrëmbimi ishte planifikuar paraprakisht.
“Nuk kishte asnjë plan nga komanda ime dhe, me sa di unë, as nga komanda e brigadës. Asnjë nga komandantët e mi eprorë nuk më paralajmëroi.”
Boban Indjic u arrestua së fundmi nga autoritetet boshnjake, së bashku me grupin e të dyshuarve për krime në Strpci. Komandanti i Brigadës së Dytë të Podrinjes të Ushtrisë Serbe të Bosnjës, Luka Dragicevic, u arrestua gjithashtu.
Dëshmitari Masal konfirmoi se skuadra e Indjicit ishte pjesë e brigadës së Dragicevicit. Dragicevici ka dëshmuar tashmë si dëshmitar i mbrojtjes.
Masal gjithashtu mohoi se Ushtria Serbe e Bosnjes kishte refuzuar ndihmën humanitare për enklavat boshnjake në Bosnjën lindore, apo se ai kishte urdhëruar sulm me artileri në tregun Gorazde. Dëshmitari pohoi se Srebrenica dhe Zepa nuk ishin demilitarizuar kurrë, edhe pse ishte parashikuar në marrëveshjen që OKB-ja e përdori për të deklaruar një zonë të sigurt.
Mlladiq po gjykohet për persekutim të boshnjakëve dhe kroatëve në të gjithë vendin, gjë e cila arriti shkallë gjenocidi në disa komuna. Ai është akuzuar gjithashtu për gjenocid në Srebrenicë, terrorizim të popullsisë së Sarajevës dhe marrjen peng të paqeruajtësve të OKB-së.
Gjyqi i Mlladiqit vazhdon më 23 mars.
komento përmes
unk unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn